cyanic-selkie/wikianc huggingface dataset:
Ֆրանցիշեկ Բագուշևիչ
Ստեղծագործություններ
Ֆրանցիշեկ Բագուշևիչի բանաստեղծությունները գրասեր երիտասարդության շրջանում տարածվել են ձեռագիր վիճակում, մեկը մյուսից արտագրելու միջոցով։ Իր կենդանության օրոք նա կարողացել է լույս ընծայել բանաստեղծական երկու ժողովածու՝ «Բելառուսական սրինգ»-ը (Dudka belaruskaja, 1891) և «Բելառուսական աղեղ»-ը (Smyk belaruski, 1894) 1894): Բագուշևիչը բելառուս գրողներից առաջինն է հանդես եկել ի պաշտպանություն մայրենի լեզվի և ազգային ինքնատիպ գրականության, այդ գրականության մեջ սկզբնավորել է քննադատական իրապաշտության (ռեալիզմի) մեթոդը, ներմուծել տաղաչափական նոր ձևեր, զարգացրել առակի, բալլադի, պոեմի ժանրերը։ Իր երկերը գրել է լատինատառ բելառուսերեն, քանզի գրության այդ եղանակն ավելի տարածված էր ։
Հիշատակ
1958 թվականին Ժուպրանիում կանգնեցվել է Բագուշևիչի կիսանդրին, 1970-ին բացվել է նրան նվիրված թանգարանը՝ շուրջ 300 ցուցանմուշներով, 1990-ին տեղի Պողոս-Պետրոս եկեղեցում փակցվել է հիշատակության հատուկ տախտակ ։
Բանաստեղծի անունով են կոչվել Մինսկի հրապարակներից մեկը, Գրոդնոյի և այլ քաղաքների փողոցներ ։
2009 թվականին Սմարգոն քաղաքում կանգնեցվել է Բագուշևիչի բրոնզե հուշարձանը ։
Բագուշևիչին նվիրված քանդակագործական կամ նկարչական աշխատանքներ են ստեղծել անվանի արվեստագետներ Սերգեյ Ադաշկևիչը, Եվգեն Ցիխանովիչը , Միկոլա Կուպավան Վլադիմիր Մելեխովը ...
2015 թվականին՝ գրողի ծննդյան 175-ամյակի կապակցությամբ Բելառուսում թողարկվել է նրա դիմապատկերը կրող նամականիշг :
Արտաքին հղումներ
Կատեգորիա:Բելառուսի մշակույթ Կատեգորիա:Բելառուսի գրականություն Կատեգորիա:Բելառուս գրողներ Կատեգորիա:Բելառուս բանաստեղծներ Կատեգորիա:19-րդ դարի գրողներ Կատեգորիա:19-րդ դարի բանաստեղծներ Կատեգորիա:Բելառուս արձակագիրներ Կատեգորիա:Բելառուս թարգմանիչներ Կատեգորիա:Բանաստեղծներ այբբենական կարգով
Հուդայականությունն Իսպանիայում
Իսպանիայում հուդայականության պատմությունը սկսվել է դեռևս Հռոմեական կայսրության ժամանակաշրջանից։ Իսպանիայում հրեական համայնքը իր վերելքին և ծաղկման գագաթնակետին է հասել միջին դարերում, որը մուսուլմանական տիրապետության ժամանակներից տևել է մինչև քրիստոնեական թագավորների կառավարման սկզբնական շրջանն ու 1492 թվականի արտաքսումը։ Ներկա դրությամբ Իսպանիայի տարածքում բնակվում են մի քանի հազար հրեաներ , սակայն իսպանական հրեաների՝ սեփարդների ժառանգները աշխարհի հրեա բնակչության շուրջ 5 տոկոսն է կազմում։
Հրեաների հայտնվելը Պիրենեյան թերակղզում
Գոյություն ունի ենթադրություն այն մասին, որ Տարշիշ երկիրը, որը հիշատակվում է Եսայի մարգարեի, Երեմիա մարգարեի, Եզեկիա մարգարեի, Աբդեսի, Արքայության երրորդ և Հովհաննես մարգարեի գրքերում, տեղակայված է եղել Պիրենեյան թերակղզու տարածքում։ Որոշները առանց հիմնավորման այն նույնականացնում են հնագույն Տարտեսոս քաղաքակրթության հետ, որը գոյություն է ունեցել թերակղզու տարածքում մ.թ.ա. 1-ին հազարամյակում։ Եթե առաջնորդվենք այդ ենթադրություններով, ապա հրեաները Պիրենեյան թերակղզու տարածքում բնակվել են դեռևս Սողոմոն Իմաստուն թագավորի գահակալության ժամանակներում։
Իսրայելի և Տարշիշի միջև առևտրային հարաբերությունների հավանականությունը իրատեսական է թվում։ Եզեկիա մարգարեյի գրքում (27:12) գրված է.- «Տարշիշ, քո առևտրականը, ով ունի բազում հարստություններ, քո ապրանքների համար վճարել է արծաթով, կապարով և օլովով»։ Այդ առևտրին է նվիրված նաև Արքայության երրորդ գրքի (10:22) հետևյալ նախադասությունը։ «Տարին երեք անգամ ժամանում էր տարշիշական նավը, որը բերում էր ոսկի, արծաթ, փղոսկր, կապիկներ և սիրամարգեր»։ Եզեկիա մարգարեի գրքում (27:12-14) Տյուրոս առևտրային կայսրության մասին հիշատակումից անմիջապես հետո առկա է Տարշիշի մասին տեղեկություն։ Բացի այդ, հենց Տարշիշն է եղել այն հեռավոր եզերքը, դեպի որտեղ հրեական խաշեմա աստծուց ցանկացել է փախչել Հովնան մարգարեն (Հովնան մարգարեի գիրք 1:3)։ Ընդհանուր առմամբ դա նշանակում է, որ քաղաքը տեղակայված է եղել Միջերկրական ծովի արևմուտքում։ Սողոմոնի ժամանակ հրեաների հետ համագործակցած փյունիկյացիները նույնպես սերտ առևտրային կապեր ունեին Պիրենեյան թերակղզու հետո (որտեղ հիմնադրվեց Գադեսը (Կադիս), որի հիմնադրումը սովորաբար թվագրվում է մ.թ.ա. 1100 թվականով)։ Այս ամենը հնարավորություն է տալիս ենթադրել, որ հրեաների ու Պիրենեյան թերակղզու միջև կապը հաստատվել է դեռևս մ.թ.ա. 1-ին հազարամյակում ։ Սակայն, բացի ենթադրություններից, գոյություն չունի որևէ ապացույց այն մասին, որ պատմությունը հենց այդպես է զարգացել։ Կադիսում հայտնաբերվել է կնիք, որի վրա առկա են գրություններ։ Կնիքի պատրաստումը թվագրվում է մ.թ.ա 8-ից  7-րդ դարերով։ Այնուամենայնիվ, կնիքի վրայի գրությունների լեզվի մասին միասնական կարծիք չկա։ Հետազոտողների մեծ մասը կարծում է, որ դրանք փյունիկերեն են, բայց որոշներն էլ վերագրում են եբրայերենին։
Գոյություն ունեն նաև առասպելներ այն մասին, որ Պիրենեյան թերակղզի առաջին անգամ հրեաները եկել են մ.թ.ա. 586 թվականին Առաջին տաճարի ավերումից հետո, սակայն, այդպիսի պատմությունները չունեն պատմական հիմք, իսկ հիմնական նպատակն այն է, որ փորձեն տարածել այնպիսի տեղեկատվություն, թե իբր հրեաները որևէ կապ չեն ունեցել Հիսուսի սպանության հետ։
Հռոմեական կայսրության ժամանակներ
Հրեաների առաջին անվիճելի փաստերով հիմնավորված մուտքը Պիրենեյան թերակղզի թվագրվում է Հռոմեական կայսրության ժամանակներով։ Հռոմեական Իսպանիայում հրեական համայնքների ձևավորման հստակ թվեր հայտնի չեն։ Չնայած Եվրոպայում հրեաների տարածումը ամենից հաճախ կապվում է սփյուռքի հետ, որը հետևել է հռոմեացիների կողմից Հրեաստանի նվաճումով՝ Էրեց Իսրայելի տարածքից գաղթը դեպի առավել ընդարձակ հռոմեական միջերկրականի շրջաններ սկսվել է Տիտոս կայսեր օրոք հռոմեացիների կողմից Երուսաղեմի ոչնչացումից հետո։ Իր «Հիշարժան փաստեր և դիկտատներ» աշխատությունում Վալերիուս Մաքսիմուսը անդրադառնում է հրեաներին ու քաղդեացիներին, ովքեր մ.թ.ա. 139 թվականին իրենց վարած «կոռուպցիոն» քաղաքականության համար արտաքսվել են Հռոմից ։ Համաձայն Հովսեփոս Փլավիոսի՝ Ագրիպա թագավորը փորձում էր խանխել հռոմեացիների դեմ Երուսաղեմում հրեաների ապստամբությունը։ Մատնանշելով ամբողջ Հռոմեական կայսրության տարածքում և այլ այլ վայրերում ապրող հրեաներին՝ Ագրիպան նախազգուշացրեց, որ «վտանգը վերաբերում է ոչ միայն այն հրեաներին, ովքեր բնակվում են այստեղ, այլ նաև այլ քաղաքներում ապրողներին, քանի որ երկրի վրա չկան բնակության պիտանի մարդիկ, ովքեր չունեն իրենց մեջ ձեր մի մասնիկից, ում կսպանեն ձեր թշնամիները, եթե դուք մտնեք պատերազմի մեջ...»:
Հռոմեացիներին ուղղված իր նամակում Պողոս առաքյալը անդրադառնում է դեպի Իսպանիա գնալու իր մտադրության մասին, որպեսզի քարոզի ավետարանը, ինչն էլ ենթադրում է, որ Պիրենեյան թերակղզում հրեական համայնքների առկայության մասին։
Գավառական ռաբբի և գիտնական Աբրահամ իբն Դաուդը 1161 թվականին գրել է. - «Գոյություն ունի Գարանադայի համայնքի ավանդույթ [հրեական], որ նրանք սերում են Երուսաղեմի բնակիչներից՝ Հուդայի ու Բենիամինի ժառանգներից, այլ ոչ թե [Պաղեստինի] հեռավոր գյուղերից, քաղաքներից» :Մեկ այլ տեղ մորական կողմի իր պապու ընտանիքի մասին գրել է, թե ինչպես նրանք եկան Իսպանիա. - « Երբ Տիտոսը հաղթեց Երուսաղեմում, նրա սպաներից մեկը, ով նշանակվել էր Իսպանիայի կառավարիչ, խնդրել է, որպեսզի իրեն ուղարկեն Երուսաղեմի նշանավոր բնակիչների շարքերից կազմված գերիների։ Եվ կայսրը այդպիսիններից մի քանիսին ուղարկեց նրա մոտ։ Գերիների շարքերում այնպիսինները կային, ովքեր պատրաստում էին վարագույրներ, լավ տիրապետում էին մետաքսի հետ աշխատանքի հմտություններին, և և այնպիսինները, որոնց անունը Վարուխ էր։ Նրանք մնացին Մերիդայում» ։ Այստեղ ռաբբի Աբրահամ իբն Դաուդը գրում է Իսրայելի երկրորդ տաճարի ավերուից հետո Իսպանիա հրեաների երկրորդ մասսայական այցելության մասին։
Թերակղզում հրեաների գալու մասին նյութական ապացույցներից մեկն է համարվում գերեզմանոցների տապանաքարերի վրա հայտնաբերված գրությունները, որոնք ստեղծումը, ըստ տարբեր հեղինակների, թվագրվում է մ.թ.ա. 2-րդից մ.թ. 6-րդ դարերի։ Առաջին տապանաքարը հայտնաբերվել է Տառագոնայում, որի վրա եղել է եբրայերեն գրույթուն։ Երկրորդ տապանաքարը հայտնաբերվել է Տորտոսայում, որի վրա գրված արձաագրությունը եղել է եբրայերենով, լատիներենով և հունարենով։ Հավանական է համարվում այն, որ 3-րդ դարի տապանաքարերից մեկը պատկանել է հանգուցյալ հրեա աղջիկ Սոլոմոնուլին, ով։ Իվիսա կղզում հայտնաբերվել է ամֆորա, որի վրա եղել են եբրայերեն այբուբենի տառեր։ Այն թվագրվում է մոտավորապես 1-ին դարով։
Առաջին անվիճելի փաստաթուղթը, որը ապացուցում է Հռոմեական Իսպանիայու հրեական համայնքի գոյության մասին, հանդիսանում է քրիստոնեական Էլիվերյան ժողովի կանոնների շարքն է, որը գրվել է մ.թ. 4-րդ հարյուրամյակում։ Այդ կանոնները ոչ միայն ապացուցում են թերակղզում հրեաների գոյություն լինելը, այլ նաև ներկայացնում նրանց որպես ամուր համայնք, որն ակտիվորեն զբաղվում է հավատորսությամբ։ Ժողովը առաջարկում պայքարել հուդայականության դեմ, որը դեռևս կայսրության պաշտոնական կրոն չդարձած քրիստոնեության համար մրցակից էր հանդիսանում։ 81 կանոններից չորսը (16-րդ, 49-րդ, 50-րդ և 78-րդ) վերաբերում են հրեաներին։ 16-րդ կանոնը քրիստոնեաներին արգելում է ամուսնանալ հրեա կանանց հետ, հակառակ դեպքում կարգը խաղտողը եկեղեցու 5 տարի ժամկետով հկհեռացվեր։ 49-րդ կանոնը սպառնում է բոլոր այն քրիստոնեաներին մինչև կյանքի վերջ հեռացնել եկեղեցուց, ովքեր օրհնության համար դիմել են հրեա քահանայապետին։ 50-րդ կանոնն արգելում է քրիստոնյաներին ու հուդայականներին նստել միևնույն սեղանի շուրջ։ 78-րդ կանոնը 5 տարի ժամկետով եկեղեցուց հեռացնելու պատիժ է սահմանում այն քրիստոնյաների համար, ովքեր կապ կունենան հրեուհու հետ։
Հռոմեական հասարակության մեջ հրեաները համարվում էին ոչ թե էթնիկ խումբ, այլ կրոնական, որը իր բնակության վայրում ձևավորում էր գրեթե ինքնավար համայնքներ՝ ալյամների նախորդները։ Դրանք ղեկավարվում էին ներքին խորհրդի կողմից, որի անդամները սովորաբար բնակվում էին միևնույն տանը, որը գտնվում էր սինագոգից, ռաբիների դպրոցից կամ մսի ու այլ ապրանքների վաճառակետերին։ Հրեաները, ովքեր որևէ հատուկ մասնագիտական զբաղմունք չունեին, օգտվում էին իրենց կրոնի հատուկ կարգավիճակից՝ չնայած այն հանգամանքին, որ հռոմեացիների մի մասը նրանց կասկածանքով էր վերաբերվում (կրոնական սովորությունների պատճառով, որոնք դժվարություններ էին ստեղծում հասարակությանը անդամագրվելու գործընթացում։
Վեստգոթների ժամանակաշրջան
6-րդ դարի սկզբին Պիրենեյան թերակղզու տարածքը նվաճվում է վեստգոթերի կողմից։ Նրանք հանդիսանում էին արիոսական քրիստոնյաներ և սկզբնական շրջանում շահագրգռված չէին հալածել հրեաների։ Վեստգոթյան Իսպանիայի առաջին փաստաթուղթը, որում անդրադարձ է եղել հրեաներին, Ալարիկի գիրքն է։ Այն ստեղծվել է Ալարիկ II թագավորի կարգադրությամբ և հրապարակվել է 506 թվականին Թուլուզում։ Այդ օրենսդիր փաստաթուղթը, որը կազմվել էր հռոմեական իրավունքի հիման վրա, հրեաների համար սահմանում էր այնպիսի սահմանափակումներ, ինչ 4-րդ և 5-րդ դարերի հռոմեական օրենքները, երբ կայսրությունն արդեն դարձել էր կաթոլիկ։ Արգելվում էր խառնամուսնությունները, սինագոգների կառուցումը և բազում այլ սահմանափակումների հետ մեկտեղ նաև քրիստոնյա ստրուկներ պահելը։ Հուդայականություն ընդունած քրիստոնյաները ենթարկվում էին խիստ պատժի։ Այնուամենայնիվ, վեստգոթյան օրենքները համեմատաբար մեղմ էին, քանի որ թույլատրում էին արդեն գոյություն ունեցող սինագոգների վերակառուցում և կրոնական ու նույնիսկ քաղաքացիական վեճերի վերաբերյալ սեփական արդարադատության իրականացումԼ Բացի այդ, բազմաթիվ պատմաբաններ ենթադրում են, որ այդ օրենքները ամբողջ խստությամբ չէին կիրառվում։
Իրավիճակը փոխվեց, երբ Ռեկարեդ I թագավորը, ցանկանալով ամբողջ թերակղզու տարածքում ստեղծել միասնական կրոնական հարթակ, ընդունեց կաթոլիկություն։ 7-րդ դարի ընթացքում վեստգոթյան միապետությունը կաթոլիկ եկեղեցու հետ սերտ համագործակցությամբ հրեական համայնքների նկատմամբ ճնշող վերաբերմունք էր դրսևորում։ Սիսեբուտի կառավարման ժամանակաշրջանում հակահրեական օրենքները դարձան առավել դաժան։ Երբեմն կատարվում էր բռնի ձևով քրիստոնեացում, ինչը բազմաթիվ հրեաների ստիպեց լքել թագավորությունն ու բնակություն հաստատել Աֆրիկայի հյուսիսում։
Հետագա տարիներին հրեաների վիճակը միայն վատթարացավ։ Հասարակության շրջանում նկատվում էր խիստ կասկածանք կրկին ձևավորված հրեական համայնքների նկատմամբ։ Չինտիլայի կառավարման օրոք՝ 638 թվականին նրանք պետք է համաձայնության երդում տային՝ հրապարակային ձևով հրաժարվելով նախկին հավատքից։ Իր կրոնին հավատարիմ մնալ ցանկացող հրեաների նկատմամբ ճնշումները ավելի էին սաստկանում։ Էգիկան, հիմնվելով ենթադրյալ դավադրության վրա, 694 թվականին Տոլեդոյում անցկացված 17-րդ ժողովի ժամանակ որոշում կայացրեց ստրկության ենթարկել բոլոր հրեաներին, այդ թվում նաև՝ դավանափոխներին։ Էգիկան դաժանորեն հետապնդում էր հրեաներին ընդհուպ մինչև իր մահը՝ 702 թվականը։
Հրեաներն Ալ-Անդալուսում
Պիրենեյան թերակղզու արաբական նվաճումները 711 թվականին վերջ դրեց վեստգոթների միապետության և կաթոլիկ եկեղեցու կողմից հրեաների հետապնդումներին։ Բաց է մնում այն հարցը, թե արդյո՞ք Ջիբրալթարի նեղուցի հակառակ կողմում բնակվող մուսուլմաններին հրեաների օգնության խնդրանքներ, սակայն, կարելի է պնդել, որ նրանք ուրախությամբ ընդունվեցին և այն ժամանակ, երբ Տարիք իբն Զիյադի ու Մուսա իբն Նուսայիրի բանակները առաջանում էին դեպի հյուսիս, մուսուլմանները հրեա բնակչության հետ միասին մասնակցեցին որոշ նվաճված քաղաքների, ինչպիսիք են Կորդովան, Սևիլյան, Գրանադան (Էլվիրա), պաշտպանությանը։ Միջնադարում քրիստոնեական թագավորություններում, որոնք տեղակայված էին ոչ միայն թերակղզու տարածքում, տարածվեց այն հրեաների դավաճանության մասին ժողովրդական խոսակցություններ։ Նշվում էր, որ նրանք դաշինք են կնքում մուսուլմանների հետ, որպեսզի ոչնչացնեն քրիստոնյաներին։ Օրինակ վարկած կա, որ հենց հրեաներն են Տոլեդո քաղաքը հանձնել մուսուլմաններին։ Հետագայում՝ Խաչակրաց արշավանքների ժամանակ (1099-1291) այդպիսի խոսակցություններն ավելի տարածվեցին։
Ղուրանի ուսմունքի համաձայն մահեդականները քրիստոնյաներին ու հրեաներին համարում էին գրքի մարդիկ, որոնց պետք չէ պարտադրել իսլամի ուժի միջոցով և նրանք ենթակա էին հատուկ դավանափոխության՝ զիմմիի։ Զիմմին (արաբերենից թարգմանաբար նշանակում է ذمّي «պաշտպանություն») արժանացնում էր կյանքի երաշխիքի, դավանանքի ազատության, ինչպես նաև ինքնավարության իրավական բարձր մակարդակի, ինչը նրանց թույլատրում էր, որպես օրինակ, ունենալ համայնքի սեփական վեճերը լուծելու համար դատաիրավական մարմիններ։
Ալ Անդալուսի հրեաների դրությունը ոչ միշտ է եղել նույնը։ Ընդհանուր առմամբ, կարելի է առանձնացնել երկու ժամանակաշրջան՝ ալմորովիններից ներխուժումից առաջ և հետո (1086 թվական)։
1. Առաջին փուլը համապատասխանում է Կորդովայի ամիրայության (756-912), Կորդովայի խալիֆայության (912-1031) և տայֆայի առաջին պետությունների (1031-1086) գոյության հետ։ Այդ փուլը հանդիսանում էր մուսուլմանական Իսպանիայում հրեաների լավագույն ժամանակաշրջանը։ Հատկապես հրեաների համար բարենպաստ էր Աբդ ար Ռահման III-ի կառավարման ժամանակաշրջանը։ Այդ ժամանակ մեծ թվով հրեաներ հասան սոցիալական ու քաղաքական բարձր մակարդակի, իսկ հուդայական մշակույթն արաբական լուրջ ազդեցության պայմաններում մտավ իր ոսկե դարը (որոշ պատմապաններ, ինչպիսին է օրինակ Ժոզեֆ Պերեսը, հարցականի տակ է դնում այդպիսի արտահայտության օգտագործումը)։
2. Ալմորովիններ հաջողությամբ օգտվում էին հրեաների մտավոր ունակություններից և հարկահավաքության ու հարկերի կառավարմանհմտություններից։ Այդ է պատճառը, որ հրեաներին նշանակում էին ֆինանսական, դիվանագիտական և այլ բնույթի պաշտոնների։ Հայտնի են դեպքեր, երբ հրեաները նույնիսկ զբաղեցրել են նահանգապետների ու էմիրների խորհրդականների պաշտոններ։ Երբ իշխանության եկան ալմոհադիները, հրեաների դրությունը արմատապես փոխվեց։ Հուդայականության հավատքի հանդեպ Աֆրիկյան այդ դինաստիայի անհանդուրժողական վերաբերմունքը հանգեցրեցին հրեաների հանդեպ հանդուրժողականության մակարդակի նվազեցման։ 12-րդ դարից  հրեական բնակչությունը սկսեց մասսայական տեղափոխություն։ Տեղափոխվողների մեծ մասը թաքնվեց հյուսիսի քրիստոնեական թագավորություններում, որոնց միապետները վարում էին իրենց պետությունների բնակչության թվաքանակի ավելացմանն ուղղված լայնամասշտաբ քաղաքականություն, և հետևաբար, նոր եկած մեծ թվով մարդկանց կարիքն ունեին։
Քրիստոնեական թագավորությունների հրեաները
Քրիստոնեական թագավորական տներում տեղի ունեցածը այդ ժամանակ հրեաների դրության մասին հստակ պատկերացում է տալիս։ Որպես օրինակ, Արագոնի թագավոր Ջեյմ II-ը դստերն ուղղված նամակում գրել է. «Աղջիկս,մենք ստացանք Ձեր նամակը, որը վերաբերվում է որդուն, որին Դուք ծնել եք... Եվ մի բան էլ, աղջիկս, նրան մի մեծացրեք այնպես, ինչպես Դուք սովոր եք՝ հրեաների խորհուրդներով»։
Տոլեդոյում գտնվող Էլ Տրանսիտո սինագոգի պատին առկա եբրայերեն գրությունը ասում է՝ «Կաստիլիայի թագավորը փառաբանեց ու գովաբանեց Սամուել Խա Լեվիին և նրան բարձր դասեց իր բոլոր սկզբունքներից... Առանց նրա հետ համաձայնության ոչ ոք իրավունք չունի շարժել ո՛չ ձեռքը, ո՛չ ոտքը»։
Բացի այդ, Ֆերնանդո III թագավորին Սևիլյայի նվաճումից հետո սկսեցին անվանել երեք կրոնների թագավոր։ Այդպիսի տիտղոսի ոչ մի եվրոպական միապետ չի կարողացել արժանանալ։
Մշակույթի ոլորտում հրեաների դերը կայանում էր այն հանգամանքում, որ նրանք գիտելիքներ էին փոխանցում մուսուլմաններին։ Դրա շնորհիվ հնարավոր եղավ արաբների հետ միասին հսկայական աշխատանք կատարել այն ժամանակված մտավոր ժառանգությունը հավաքելու, թարգմանելու և հրապարակ հարցում (այդպիսի փաստաթղթերի ստեղծման սկիզբը դրած առաջին միապետը դարձավ Ալֆոնսո X-ը)։
Հաջորդ ոլորտը, որտեղ հրեաների ակտիվ գործել են, բժշկությունն է։ Թագավորական տանը չէր ծառայում ոչ մի բժիշկ, որը չլիներ հրեա։ Այդ հանգամանքը չէր խանգարում քրիստոնեաներին արգելել բժշկությա համար դիմել հրեա բժիշկներին։ Սակայն այդ կարգադրություններին ակնհայտ չհետևելը սկսվում էր հենց թագավորից։
Բացի այդ, հրեաները զբաղվում էին հարկահավաքության գործերով և պետական գանձարանի պահպանությամբ։ Թագավորի և Հռոմեական կաթոլիկ եկեղեցու ներկայացուցիչների համար հրեաների արտաքսումից հետո ֆինանսական գործերի կառավարման ոլորտում մեծ բաց էր առաջացել։ Սակայն, այդ դրությունը բավականին փխրուն էր և պահպանելու տեսակետից դժվար։ Չնայած այն հանգամանքին, որ հրեաները հանդիսանում էին բարձր հասարակության անքակտելի մաս, հասարակ ժողովրդի համար նրանք դիտարկվում էին որպես բռնարարներ՝ դառնալով մարդկային ատելության մարմնացում։ Այդ հանգամանքից հեշտորեն օգտվում էր հոգևոր դասը, որպեսզի հրահրի հակահուդայական հետապնդումներ։ Թագավորները գիտակցում էին պետության տնտեսության համար հրեաների կարևորությունը և աջակցություն էին ցուցաբերում նրանց։ Նույնիսկ Ֆերդինանդ II-ը, ում երակներով հոսում էր հրեական արյուն, 1481 թվականին հայտարարեց, որ հրեաներին ինչ-որ բան արգելելու օրենքի հրապարակումը նույնն է, ինչ օրենք հրապարակվի իրեն ինչ-որ բան արգելելու մասին։
15-րդ դարում հրեաների սաստկացող հետապնդումները սկսեցին արտահայտվել դաժանություններով, և թագավորական տունը այս հարցում հայտնվեց անօգնական վիճակում՝ չկարողանալով այդ ճնշումները դադարեցնել. նրանք վտանգում էին հպատակների աջակցությունն ստանալը։ Բացի այդ, ազնվականությունը տնտեսական դրդապատճառներից ելնելով արդեն ամուսնական հարաբերություններ էին ստեղծել, և նրանց հասարակական դիրքերը սկսել էին թուլանալ։ 16-րդ դարում լույս տեսավ երկու գիրք՝ Արագոնի կանաչ գիրքը (Libro verde de Aragón) և Իսպանական ազնվականության սև հետքը (El tizón de la nobleza de España), որոնցում ներկայացված էր փաստարկներ այն մասին, որ իսպանական գրեթե բոլոր ազնվական դինաստիաները որոշակի չափով ունեին հրեական արյուն։
Հակասեմիտիզմ և ինկվիզիցիա
15-րդ դարում հակասեմական տրամադրությունների զոհ դարձան քրիստոնեություն ընդունած հրեաները, որոնց անվանում էին նոր քրիստոնյաներ (ի հակադրութոյւն «հին քրիստոնյաների», ովքեր իրենց համարում էին ճշմարիտ կաթոլիկներ)։ Այսպես, երբ 1449 և 1474 թվականների ընթացքում Կաստիլիան հայտնվել էր տնտեսական դժվարությունների և քաղաքական ճգնաժամի մեջ (Էնրիկե IV-ի օրոք տեղի ունեցած քաղաքացիական պատերազմի ժամանակ), դավանափոխների նկատմամբ մշտապես ապստամբություններ ու հուզումներ էին առաջանում։ Դրանցից ամենասկզբնականն ու ամենանշանակալին տեղի ունեցավ 1449 թվականին Տոլեդոյում։ Այդ ապստամբության հետևանքով ընդունվեց այսպես կոչված «Էստատուտոյի խրատագիրքը», որը դավանափոխ հրեական ծագում ունեցողներին արգելում էր պետական պաշտոններ զբաղեցնել։ Այն հանդիսանում է հաջորդ դարում ստեղծված արյան մաքրության մասին օրենքի իրավանախօրդը։
Երբ 1474 թվականին Արագոնյան գահի գահաժառանգ Ֆերդինանդ II-ի կինը հանդիսացող Իզաբելլա I-ը գահ բարձրացավ, կրիպտոհուդայականությունը (գաղտնի կերպով հուդայականություն դավանելը) դարձավ պատժի ոչ ենթակա։ Իհարկե դա տեղի ունեցավ ոչ թե հանդուրժողականության կամ անտարբերության համար, այլ իրավական գործիքների բացակայության պատճառով, որոնք կարող էին նկարագրել հանցագործության այդ տեսակը» (Ժոզեֆ Պերես)։ Այդ իսկ պատճառով, այն բանից հետո երբ որոշում կայացվեց պայքարսկսել դավանափոխների հացի դեմ, թագավորները դիմեցին Հռոմի պապ Սիքստոս IV-ին՝ խնդրելով իրավունքներ տրամադրել ինկվիզիտորներին իրենց թագավորություններում նշանակելու համար։ Ժոզեֆ Պերեսը նշում է, որ ինկվիզիցիոն դատարանների ստեղծմամբ հետաքննություն անցկացնելու համար իշխանությունները կունենային բոլոր հնարավոր միջոցներն ու գործիքները։ Ֆերդինանդ II-ը և Իզաբելլա I-ը վստահ էին, որ ինկվիզիցիան կստիպի դավանափոխներին լիարժեքորեն ընդունել նոր կրոնը։
Արտաքսում
1476 թվականին Մադրիդում տեղի ունեցած կորտեսների ժողովում Կատալոնյան թագավորները, Ֆերդինանդ II և Իզաբելա I վերադարձրից վաղուց ուժի մեջ գտնվող, բայց ոչ միշտ խստորեն պահպանվող 1412 թվականի կարգադրությանը, որը սահմանում էր հրեաների նկատմամբ պարտականություններ։ Այն բացառում էր թանկարժեք հագուստի կրումը, պարտադրում էր թիկունքի ձախ մասում կրել կլոր դեղնավուն տարբերակիչ նշան, արգելում էր պաշտոններ զբաղեցնել, եթե ենթակաները քրիստոնյաներ էին, ունենալ քրիստոնյա ծառաներ, տոկոսադրույքով տրամադրել դրամական փոխառություններ և այլն։ Չորս տարի անց՝ 1480 թվականին կորտեսների ժողովի ժամանակ որոշվեց վարել նույնատիպ քաղաքականություն։ Հրեաներին ստիպեցին բնակվել առանձին թաղամասերում, որոնցից աշխատանքային պարտականությունների կատարման համար թույլատրվում էր դուրս գալ միայն ցերեկային ժամերին։ Այդ ժամանակվանից հրեական թաղամասը դարձավ պարիսպներով շրջափակված գետտո։
1480-ական թվականների սկզբին Սևիլյայում իրենց գործառույթներին անցած ինկվիզիտորների խնդրանքով 1483 թվականին թագավորը կայացրեց ևս մեկ դաժան որոշում, այն է՝ արտաքսել հրեաներին Անդալուզիայից։ Ինկվիզիտորները միապետերին համոզել էին, որ քանի դեռ դավանափոխները (դարձի եկածները) կապեր են պահպանում հրեաների հետ, կրիպտոհուդայականությունը վերացնել չի հաջողվի։
Պիրենեյան թերակղզում վերջին իսլամական պետականությունը վերացրած Գրանադյան պատերազմի ավարտից որոշ ժամանակ անց՝ 1492 թվականի մարտի 31-ին, կաթոլիկ թագավորները Գրանադայում կնքեցին Ալգաբրյան համաձայնագիրը, որը հրապարակվեց միայն նույն թվականի ապրիլին։ Կարգադրության ստորագրման նախաձեռնությունը պատկանում էր Ինկվիզիցիային՝, որի Մեծ ինկվիզիտորը՝ Թոմաս Տորկվեմադան, նշանակվեց դրա կատարման պատասխանատու։ Այնուհետև, հաջորդ չորս ամիսներին՝ մինչև օգոստոսի 10-ը, նա նախապատրաստվում էր այդ հրահանգի կատարմանը, որպեսզի բոլոր հրեաները վերջնականապես հեռանային Արագոնյան ու Կաստիլիայի թագավորությունները։ Կարգադրության մեջ մասնավորապես գրված էր. - «որոշում ենք բոլոր հրեաներին ու հրեուհիներին արտաքսել մեր թագավորություններից, և նրանցից ոչ մեկ երբեք չի վերադառնա»։ Հրեաներին տրամադրվեց սահմանված որոշակի ժամանակ, որի ընթացքում նրանք կարող էին վաճառել իրենց անշարժ գույքը և վերցնել դրա վճարը մուրհակի (օրենքով արգելվել էր հատված մետաղադրամների, ոսկու և արծաթի դուրս բերումը) կամ սննդամթերքի տեսքով։
Չնայած հրովարտակում նշված չէր դարձնելու տարբերակը, այնուամենայնիվ այդ հնարավորությունը տրվում էր հրեաներին։ Ինչպես գրում է պատմաբան Լուիս Սուարեսը հրեաներն իրենց տրամադրության տակ ունեին «չորս ամիս, որպեսզի իրենց կյանքի ամենաահավոր որոշումը կայացնեին, այսինքն՝ մոռանային իրենց հավատքը, որպեսզի միավորվեին նրանց [թագավորության, քաղաքական ու հասարակական հասարակության] հետ կամ հեռանային հայրենի երկիրը»։ Իրականում այդ չորս ամիսների ընթացքում բազմաթիվ հրեաներ՝ հատկապես ֆինանսապես հարուստներն և կրթվածները, ընդունեցին քրիստոնեություն։ Այդպիսի հրեաների մեծ մասը ռաբբիներ էին։
Այն հրեաները, որոնք որոշել էին չընդունել կաթոլիկություն, կապված հեռանալու ժամկետի խիստ սահմանափակ լինելու հետ ստիպված էին իրենց ունեսցվածքը վաճառել չնչին գումարով՝ հաճախ ստիպված լինելով ընդունել սահմանից դուրս բերել թույլատրվող շատ քիչ տեսակի ապրանքներ որպես ունեցվածքի դիմաց վճար։ Մուրհակներով վճարի ստացումը նույնպես գրավիչ չէր։ Բանկիրները, որոնց մեծ մասը իտալացիներ էին, պահանջում էին բարձր տոկոսադրույքներ։ Բացի այդ, հրեաները ստիպված էին բախվել նախկինում քրիստոնյաներին որպես փոխառություն տված գումարները հետ վերցնելու խնդիրների հետ։ Նրանք նաև պետք է լուծեին տեղափոխության հետ կապված ծախսերը (տրանսպորտ, սննդամթերք, ծովային տարանցման վճար, ճանապարհային տուրքեր և այլն)։
Հրովարտակում ներկայացված էր նաև հրեաների արտաքսման պատճառը։ Գրված էր, որ նրանք դարձի եկածների համար ծառայում էին որպես օրինակ ու նրանց մոտ արթնացնում իրենց հին կրոնին վերադառնալու ցանկություն։ Փաստաթղթի առաջին հատվածում նշված էր. - «Լավ հայտնի է, որ մեր տիրույթներում բնակվում են ոչ լավ քրիստոնյաներ, ովքեր դավանում են հուդայականություն և հեռացել են սուրբ կաթոլիկ եկեղեցուց։ Այդ քայլերի հիմնական պատճառը հանդիսանում է այդպիսի քրիստոնյաների ու հրեաների սերտ կապը» (Ժոզեֆ Պերես, Լուիս Սուարես)։
Պատմաբանների շրջանում ընթանում են բանավեճեր կապված հրեաներին արտաքսելու այլ դրդապատճառների գոյության հետ, բացի Կաթոլիկ թագավորների հրովարտակում նշվածից։ Որոշակի համաձայնության հնարավոր է եղել հասնել համաեվրոպական նամակագրություններից։ Կաթոլիկ թագավորները դարձան արևմտաեվրոպական պետությունների վերջին միապետները, ովքեր կարգադրեցին իրենց տիրույթներից արտաքսել հրեաներին։ Անգլիայի թագավորությունը այդ քայլը կատարել է 1290 թվականին, իսկ Ֆրանսիան՝ 1394 թվականին։ Բոլոր դեպքերում արտաքսման նպատակը եղել է սեփական պետություններում միասնական դավանանքի անցնելը։ Այդ սկզբունքը 16-րդ դարում ձեռք բերեց որոշակի ձև՝ «cuius regio, eius religio», ինչը լատիներենից թարգմանաբար նշանակում է «երկիրն ումն է, նրանն էլ կրոնն է»։ Համաձայն այդ սկզբունքի՝ հպատակները պետք է դավանեն այն կրոնը, որը որ դավանում է իրենց տերը։ Ինչպես նշում է Ժոզեֆ Պերեսը, արտաքսումը «վերջ դրեց այն բանին, ինչը սկզբնապես իրենից ներկայացնում էր քրիստոնեական Եվրոպան՝ միասնական ազգ, որում գոյություն ունեին տարբեր կրոնական համայնքներ»։ «Նպատակը, որը այն ժամանակ իրենց առջև դրեցին միապետները, իրենից ենթադրում էր հրեաների և հուդայադավանների ասիմիլացիայի միջոցով քրիստոնեական աշխարհի ստեղծում։ Թագավորները ակնհայտորեն ենթադրում էին, որ արտաքսման հեռանկարը նրանց կստիպի մասսայամաբ ընդունել քրիստոնեություն և, այդպիսով, աստիճանաբար ասիմիլացիան կվերացնի հուդայականության մնացորդները։ Այդ հարցում նրանք սխալվեցին։ Մեծ թվով հրեաներ նախընտրեց հեռանալ և պահպանել սեփական կրոնը՝ հասկանալով, որ այդ որոշումն իրենից ենթադրում է տանջանքներ և ճնշումներ կրել։ Նրանք հրաժարեցին ձուլման հեռանկարից, ոորը նրանց առաջարկում էին որպես այլընտրանք»։
Վիճելի հարցերի թվին է դասվում նաև թերակղզուց ատաքսվածների թվաքանակը։ Այդ թվերը տատանվում են 45 հազարից մինչև 350 հազարի սահմաններում։ Չնայած ժամանակակից ուսումնասիրողները, որոնց թվում է նաև Ժոզեֆ Պերեսը, կանգ են առնում 50 հազարի վրա։ Որոշ հրեաներ ստիպված էին վերադառնալ, քանի որ նոր վայրերում հանդիպում էին տեղի բնակչոթյան վատ վերաբերմունքին։ Այդպիսի վայրերից էր Ֆեզի թագավորությունը (ժամանակակից Մարոկկո)։ Խուլիո Վալդեոնը, հիմնելով վերջին ուսումնասիրությունների վրա, ներկայացրել է (առանց վերադարձածների) 70 հազարից 100 հազար, որոնցից 50 հազարից մինչև 80 հազարը Կաստիլիայի թագավորությունից էին։
Ինչպես նշում է Ժոզեֆ Պերեսը, «1492 թվականին կարելի է ասել ավարտվում է իսպանական հուդայականության պատմությունը, որը հետագայում գոյություն ուներ միայն գաղտնի դրսևորումներով և մշտապես հետապնդումների ենթարկվելով ինկվիզիցիոն մարմինների կողմից, ինչպես նաև հասարակության կասկածամտությանը բախվելով, որը հրեաներին, հուդայադավաններին և նույնիսկ իրապես դարձի եկածներին դիտարկում էին որպես կաթոլիկության և Իսպանիայի ինքնության թշնամիներ, ինչպես որ նրանց ընկալում ու ներկայացնում էին որոշ ազդեցիկ հոգևորականներ և մտավորականներ»։
Սեփհարդներ
Արտաքսված հրեաների մեծ մասը բնակություն հաստատեցին Աֆրիկայի հյուսիսում (երբեմն կանգառի համար սկզբում Պորտուգալիայում), ինչպես նաև մոտակա այլ երկրներում՝ Պորտուգալիայի թագավորությունում, Նավառայի թագավորությունում կամ էլ իտալական հողերի տարածքներում։ Վերջինները, որքան էլ զարմանալի լինի, հրեաներին ընդունում էին որպես իսպանացիներ։ Պորտուգալիայից և Նավարայից մի քանի տարի անց նույնպես արտաքսեցին հապատասխանաբար 1497 և 1498 թվականներին։ Հրեաները ստիպված էին կրկին տեղափոխվել։ Նավարայից հիմնական մասը տեղափոխվեց Բայոնա, իսկ Պորտուգալիայից՝ Եվրոպայի հյուսիս, Անգլիա կամ Ֆլանդրիա։ Աֆրիկայի հյուսիսում նրանք, ովքեր տեղափոխվել էին Ֆազի թագավորություն, մեծապես տուժեցին բնակչության թալանի ու վատ վերաբերմունքի հետևանքով։ Նրանց հաճախ հալածում էին նաև տեղացի հրեաները։ Հենց այդ պատճառով շատերը նախընտրեցին վերադառնալ և ընդունել քրիստոնեություն։ Առավել հաջողակ էին այն հրեաները, ովքեր բնակության համար ընտրել էին Օսմանյան կայսրության տարածքները՝ ինչպես Հյուսիսային Աֆրիկայում ու Մերձավոր Արևելքում, այնպես էլ Բալկանյան։ Բայազիդ II սուլթանը կարգադրեց, որպեսզի նրանց լավ ընդունեին, իսկ նրա իրավահաջորդ Սուլեյման I-ը մի առիթով Ֆերդինանդ թագավորին ասել էր, - «Ինչի՞ համար եք դուք կոչվում թագավոր, որովհետև աղքատացնում եք ձեր հողերն ու հարստացնում ի՞մը»։ Նա նաև Կառլոս V կայսեր դեսպանին ասել էր, որ Կաստիլիան ազատվեց հրեաներից, չէ՞ որ դա նշանակում էր ազատվել հարստությունից»։
Նորագույն շրջան
Չնայած այն հանգամանքին, որ Իսպանիայի տարածքում երկար դարերի ընթացքում գոյություն չի ունեցել ոչ մի հրեական համայնք երկրի մշակույթում առկա էր թաքնված հակասեմականություն։ Հրեաների նկատմամբ կաղապարված պատկերացումները բավականին երկար ժամանակ պահպանվել են եկեղեցու հրեատյաց քաղաքականության մեջ։ Ինկվիզիցիան և արյան մաքրության գաղափարը գոյություն են ունեցել դեռևս երկար ժամանակ։ Ինկվիզիցիան լուծարվեց 1813 թվականին Կադիսում անցկացված կորտեսների ժողովի ժամանակ, սակայն որոշ ժամանակ անց Ֆերդինանդ VII-ի կողմից վերադարձվեց և վերջնականապես վերացավ միայն Մարիա Քրիստինա օրոք՝ 1837 թվականի հուլիսի 15-ին։ Չնայած այն հանգամանքին, որ 1837 թվականի սահմանադրությունը սահմանում էր, որ յուրաքանչյուր իսպանացի կարող է ընտրվել պետական պաշտոնի՝ արյան մաքրության մասին օրենքները ուժի մեջ մնացին ընդհուպ մինչև 1865 թվականի մայիսի 15-ին համապատասխան հրովարտակի հրապարակումը։ Վերջապես, 1869 թվականին նոր սահմանադրության 21-րդ հոդվածը ճանաչեց դավանանքի ազատության օրինական լինելը։
Սենատոր Անխել Պուլիդո Ֆերնանդեսը 1904 թվականին մերձսեձհարդյան արշավ, որի նպատակն էր Իսպանիայի և Եվրոպայի ու Հյուսիսային Աֆրիկայի այն հրեական համայնքների հետ կապերի ստեղծումը, որոնց նախնիները 1494 թվականին կաթոլիկ թագավորների կողմից արտաքսվել էին։
1910 թվականին Ալֆոնսո XIII-ի աջակցությամբսեփհարդների հետ հարաբերությունների վերականգնման համար ստեղծվեց Իսպանա-հրեական միությունը։ Իսպանական Մարոկկոյում այդ միությանը անդամագրվեց 4000 մարդ։ Թագավորական հովանավորությամբ սեփհարդյան երեխաների համար այստեղ հիմնվեց մի քանի դպրոց։ Բալկաններին նյութական օգնություն հատկացվեց, որպեսզի կազմակերպվեն իսպաներենի ամբիոններ։
1915 թվականին Աբամ Յաուդի ղեկավարությամբ Մադրիդում բացվեց եբրայերենի ամբիոն։
Առաջին համաշխարհային պատերազմի ժամանակ Իսպանիա ժամանեցին մեծ թվով հրեաներ։ Այն դարձավ Պուլիդոյի կողմից սկսված սեփհարդյան արշավի գագաթնակետը։ 1916 թվականին ազատականների խումբը, որը կազմված էէր մտավորականներից ու քաղաքական գործիչներից, որոնց շարքերում էր նաև Ֆրանսիայից արտաքսված սիոնիստների առաջնորդ Մակս Նորդաուն, խնդրանքով դիմեց թագավորին, որպեսզի վերջինը հանդես գա Պաղեստինում թուրքերի հակասեմիտական քաղաքականությունից սեփհարդների պաշտպանության դրքերից։
1920 թվականին Պուլիդոյի նախաձեռնությամբ հիմնվում է Սեփհարդների միջազգային տունը։
1920-ական թվականներին իսպանական ղեկավարությունը սկսեց որդեգրել սեփհարդների համայնքների հետ մերձեցման քաղաքականություն, ինչը շարունակվեց նաև հաջորդ կառավարությունների կողմից ընդհուպ մինչև Իսպանիայի երկրորդ հանրապետության անկումը։ Պրիմո դե Ռիվերայի բռնապետության ժամանակ՝ 1924 թվականի դեկտեմբերի 20-ին, հրահանգ տրվեց, որի համաձայն սեփհարդների համայնքի անդմաներին իսպանական քաղաքացիություն ստանալու հնարավորության առաջարկվեց։ Սակայն միայն քիչ թվով հրեաներ՝ հիմնականում Սալոնիկից կարողացան օգտվել այդ հնարավորությունից։ Ավելի ուշ՝ Երկրորդ համաշխարհային պատերազմի ժամանակ, հունգարական դեսպան Անխել Սանս Բրիսը, գործելով Ֆրանկիստական Իսպանիայից կառավարությունից անկախ կամ էլ վերջինների կողմից չեզոք դիրքգրավելու պայմաններում (ինչն ավելի հավանական է) օգտագործեց այդ կարգադրությունն ու փրկեց հարյուրավոր հրեաների՝ հիմնվելով նրանց իսպանական ծագման վրա՝ չնայած փրկվածներից շատերը այդպիսին չէին։
Ժողովրդավարության անցումը չկարողացավ իսպանական մշակույթից ապահովել հրեատյացության հեռացմանը։ Չնայած այն հանգամանքին, որ Իսպանիայում հրեական համայնքների անդամների թվաքանակը բավականին փոքր է՝ հակասեմականությունը լայն տարածում է գտել հասարակության շրջանում։ 2009 թվականին Իսպանիայում տնտեսական ճգնաժամը էլ ավելի բարդացրեց դրությունը։ Տարբեր տեսակի հարցումների արդյունքները ցույց են տվել, որ իսպանացիների մեկ երրորդը հակակրանք է զգում հրեաների հանդեպ։
Գրականություն
Կատեգորիա:Հուդայականությունն Իսպանիայում Կատեգորիա:Հուդայականություն
Կարեն Հովհաննիսյան (այլ կիրառումներ)
Կարեն Հովհաննիսյան անունը կարող է վերաբերել հետևյալ անձանց.
Մառլենա Հովակիմյան
Մառլենա Ժիրայրի Հովակիմյան, հայ քիմիկոս-օրգանիկ։ Քիմիական գիտությունների դոկտոր (1990):
Կենսագրություն
Մառլենա Հովակիմյանը ծնվել է 1942 թվականի մարտի 2-ին, Երևան քաղաքում։ 1963 թվականին ավարտել է Երևանի պետական համալսարանը։ 1963 թվականից աշխատում է ՀՀ գիտությունների ազգային ակադեմիայի Օրգանական քիմիայի ինստիտուտում ։ 1990 թվականից քիմիական գիտությունների դոկտոր է։
Սինթեզել է նոր տիպի ֆոսֆոբետաիններ (բացասական լիցքը b- կամ d- ածխածնի վրա)։ Հայտնաբերել է մի շարք ռեակցիաներ՝ b, b'-պոկումը և կատիոնոտրոպ O-C ալկիլ տեղաշարժը ֆոսֆոբետաիններում, անիոնոտրոպ ալկիլ տեղաշարժը ֆոսֆոնիումային հիդրօքսիդներում, a-ալկօքսի –b-բրոմէթիլֆոսֆոնիումային աղերի ջերմային, ջրային և սպիրտային ճեղքման մեխանիզմները ։
Ծանոթագրություններ
Կատեգորիա:Հայ քիմիկոսներ Կատեգորիա:Հայ օրգանիկներ Կատեգորիա:Քիմիական գիտությունների դոկտորներ Կատեգորիա:ԵՊՀ շրջանավարտներ
Վլադիմիր Համբարձումյան (ճարտարագետ)
Վլադիմիր Ալեքսանդրի Համբարձումյան (1945, սեպտեմբերի 3, Ուլան Ուդե, Ռուսաստան), հայ ճարտարագետ-շինարար։ Տեխնիկական գիտությունների դոկտոր (1997), պրոֆեսոր (2001)։
Կենսագրություն
1966 թվականին ավարտել է Երևանի պոլիտեխնիկական ինստիտուտը։ 1971-1974 թվականներին աշխատել է Երևանի Շինարարության և ճարտարապետության ԳՀԻ-ում, 1984-1988 թվականներին՝ Ատոմէներգանախագիծ նախագծման և ԳՀԻ հայկական բաժանմունքում, 1998 թվականից՝ ԵՊՃՇՀ-ում։ 1994 թվականից՝ Սեյսմակայուն շինարարության ԳՀԻ փոխտնօրեն ։
Գալինա Վռուբլևսկայա
Գալինա Վռուբլևսկայա (Гали́на Влади́мировна Врубле́вская, ), ռուս գրող, քաղաքային ռոմանտիկ արձակի հեղինակ։
Վլադիմիր Համբարձումյան (ճարտարագետ)
Կենսագրություն
Աշխատանքները վերաբերում են շինարարական կառուցվածքների սեյսմակայունության և շինարարության մեխանիկային։
Գալինա Վռուբլևսկայա
Կենսագրություն
Գալինա Վռուբլևսկայան ծնվել է 1945 թվականի մայիսի 23-ին Ուրալում, որտեղ Հայրենական մեծ պատերազմի ավարտին ռազմական ծառայություն էին անցնում նրա ծնողները՝ մայրը՝ բժիշկ Կրասնովա Նադեժդա Իվանովնան, և հայրը՝ սպա Կրասնով Վլադիմիր Դմիտրիևիչը։ Մեկ տարի անց ընտանիքը վերադարձել է մոր հայրենի քաղաք` Լենինգրադ։ Այստեղ Գալինին մեծացել է և սովորել № 248 և № 211 դպրոցներում։
Վլադիմիր Համբարձումյան (ճարտարագետ)
Ծանոթագրություններ
Կատեգորիա:1945 ծնունդներ Կատեգորիա:Սեպտեմբերի 3 ծնունդներ Կատեգորիա:Հայ ճարտարագետներ Կատեգորիա:Հայ շինարարներ Կատեգորիա:Ուլան Ուդե քաղաքում ծնվածներ Կատեգորիա:ՀՊՃՀ շրջանավարտներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ
Գալինա Վռուբլևսկայա
Կենսագրություն
1970 թվականին ավարտել է Լենինգրադի նավաշինարարական ինստիտուտը, 1975 թվականին՝ կիրառական մաթեմատիկայի հատուկ ֆակուլտետը։ Աշխատել է ակադեմիկոս Ալեքսեյ Կռիլովի անվան նավաշինության կենտրոնական գիտահետազոտական ինստիտուտում մինչև երկրի վերակառուցումը։
Սկսել է տպագրվել որպես կարճ պատմությունների հեղինակ, 1980-ական թվականներին թերթերում և ամսագրերում։ Առաջին հրապարակումը եղել է 1985 թվականի մարտի 7-ին «Երեկոյան Լենինգրադ» թերթում, առաջին ամսագրի հրապարակումը եղել է 1987 թվականին ԽՍՀՄ Գիտությունների ակադեմիայի Սիբիրի բաժանմունքի «էկո» ամսագրում։
1990-ական թվականներին դադարել է աշխատել Կենտրոնական գիտահետազոտական ինստիտուտում, քաղաքային թերթերում համագործակցել է որպես արտահաստիքային թղթակից, լրացուցիչ հոգեբանական կրթություն է ստացել «Թեմենոս» հոգեբանական խորհրդատվության ինստիտուտում (1997)։ Զբաղվել է մասնավոր հոգեթերապևտիկ պրակտիկայով, թերթերում և ամսագրերում հրապարակել է երազների վերլուծական մեկնաբանությամբ գիտական հայտնի հոդվածներ, ինչպես նաև գրել է մի քանի գիրք զվարճալի հոգեբանության մասին, որոնք հրատարակվել են տարբեր հրատարակչություններում։ Հանդես է գալիս ինտերակտիվ ռեժիմով մի շարք կայքերում որպես հոգեբան-խորհրդատու ։
2000-ական թվականներին սկսել է աշխատել առաջին վեպի վրա։ 2002 թվականին մոսկովյան «Ցենտրոպոլիգրաֆ» հրատարակչությունում լույս է տեսնում գրողի «Սիրո կես» վեպը։ Այսօր Գալինա Վռուբլևսկայան, կիրառական հոգեբանության գրքերից բացի, հրատարակել է տասնմեկ վեպեր և մի քանի պատմվածքների ժողովածուներ։ Վեպերը վերահրատարակվում են նաև «Էկսմո» հրատարակչությունում։
Անկյունահղկիչ
Անկյունահղկիչն արագ պտտվող սկավառակով ձեռքի էլեկտրական սարք է, որն օգտագործվում է կտրելու, հղկելու և սրելու համար։ Պտտասկավառակն աշխատում է ուղղահայաց շարժանվով, այդտեղից էլ գործիքի անվանումը։ Անկյունահղկիչները կարող են աշխատել հոսանքով, հեղուկ վառելիքով կամ սեղմված օդով։
Պատմությունը և անվանումը
Անկյունահղկիչը ներկայացվել է 1954 թ.՝ Մուռի Շթայնհայմ քաղաքում գործող գերմանական Ackermann & Schmitt (Աքերման և Շմիթ) ընկերության կողմից։ Ընկերությունը 1996 թվականից կոչվում է Flex-Elektrowerkzeuge (Ֆլեքս Էլեկտրագործիքներ), որի Ֆլեքս մակնշման անվանումը գերմաներենում օգտագործվում է որպես անկյունահղկիչի ապելատիվ ։ Գերմաներենում գործիքի անվանումն է Winkelschleifer, ինչը բառացի նշանակում է անկյունահղկիչ։
Խոսակցական հայերենում սարքը հաճախ անվանում են խոսակցական ռուսերենից փոխառյալ բալգարկա (болгарка - բուլղարուհի) բառով։ Այս տարբերակը ծագել է 1960-70-ականներին ԽՍՀՄ-ում, ուր ներթափանցած առաջին անկյունահղկիչներն արտադրված էին բուլղարական Լովեչ քաղաքում գտնվող Спарки Елтос (Սպարկի Էլտոս) ընկերությունում, այդտեղից էլ՝ անվանումը։
Կիրառությունը
Անկյունահղկիչը կիրառվում է շինանյութի ավելցուկը հեռացնելու նպատակով։ Սարքն ունի տարբեր նշանակության պտտասկավառակներ՝ կտրող (մետաղ, քար, փայտ կտրելու), պտտվող հղկասկավառակներ, հղկաքարեր ևն։ Անկյունահղկիչն աշխատում է կտրելու ընթացքում առանցքակալից եկող հզորացմամբ, ի տարբերություն էլեկտրաշաղափի, որի ուժեղացումն առանցքային է։
Անվտանգության կանոնները
Աշխատելու ընթացքում անկյունահղկիչը մշակվող նյութի կտորները ոլորաձև շպրտում է, բացի այդ՝ սկավառակները ևս կարող են ջարդվել աշխատանքի ընթացքում, այդ իսկ պատճառով խորհուրդ է տրվում աշխատանքի ընթացքում կրել պաշտպանիչ ակնոց։ Անկյունահղկիչի աշխատանքի ժամանակ դրա արձակած ձայնը կարող է հասնել 91-103 դԲ-ի, այնպես որ խորհուրդ է տրվում կրել նաև պաշտպանիչ ականջակալներ։
Աշոտ Հարությունյան (ճարտարագետ)
Աշոտ Մկրտչի Հարությունյան, հայ ճարտարագետ, արտադրության կազմակերպիչ, գյուտարար։ ՀԽՍՀ վաստակավոր ինժեներ (1964)։ Տեխնիկական գիտությունների թեկնածու (1971)։
Կենսագրություն
1949 թվականին ավարտել է Երևանի պոլիտեխնիկական ինստիտուտը։ 1958-1971 թվականներին եղել է Արզնու տեխնիկայի ճշգրիտ քարերի գործարանի տնօրենը, 1971-1980 թվականներին՝ Արզնու «Կրիստալ» ԱՄ-ի գլխավոր տնօրեն, 1980-1985 թվականներին՝ Հայկական «Կրիստալ» ԱՄ-ի գլխավոր տնօրեն, 1985-1994 թվականներին՝ «Սապֆիր» ԱՄ-ի գլխավոր տնօրեն ։
Ծանոթագրություններ
Կատեգորիա:Հայ ճարտարագետներ Կատեգորիա:Հայ գյուտարարներ Կատեգորիա:Տեխնիկական գիտությունների դոկտորներ Կատեգորիա:ՀԽՍՀ վաստակավոր ճարտարագետներ
Live à Paris
Live à Paris, կանադացի երգչուհի Սելին Դիոնի երրորդ համերգային ալբոմը, որը թողարկվել է 1996 թվականի հոկտեմբերի 21-ին Columbia Records լեյբլում։ Ալբոմի ձայնագրությունն անցկացվել է Փարիզում կայացած D’eux Tour համերգային շրջագայության ժամանակ՝ 1995 թվականի հոկտեմբերին։ Երգերի մեծամասնությունը ֆրանսերեն է, հիմնականում D’eux ալբոմից, բայց եղել են նաև անգլերեն երգեր՝ «The Power of Love», «River Deep, Mountain High» և «To Love You More» երգի ստուդիական տարբերակը, որը թողարկվել է որպես բոնուսայի թրեք։ Ալբոմը գլխավորել է Բելգիայի, Քվեբեկի, Շվեյցարիայի և Ֆրանսիայի հիթ-շքերթները, որտեղ էլ կրկնակի անգամ ստացել է պլատինե կարգավիճակ։ Եվրոպայում վաճառքները կազմել են 2 000 000 օրինակ։
Սելին Դիոնի այդ ձայնապնակը հաղթել է Juno Award մրցանակաբաշխությունում որպես ամենաշատ վաճառված ֆրանսերեն ալբոմ, նաև ստացել է երկու Prix Félix մրցանակ՝ ամենաշատ վաճառված ալբոմ և լավագույն փոփ-ռոք ալբոմ անվանակարգերում։
Ծանոթագրություններ
Կատեգորիա:Սելին Դիոնի ալբոմներ
Ֆրենկ Գերի
Ֆրենկ Օուեն Գերի (Frank Owen Gehry, իսկական անունը Էֆրաիմ Օուեն Գոլդբերգ, Ephraim Owen Goldberg, ), ժամանակակից խոշորագույն կանադացի ճարտարապետ, դեկոնստրուկտիվիզմի հիմնադիրներից։ 1989 թվականին ստացել է Պրիտցկերի մրցանակ։
Կենսագրություն
Ֆրենկ Գերին ծնվել է լեհ արտագաղթյալների ընտանիքում։ Նրա պապը զբաղվել է շինանյութի առևտրով, իսկ հայրն ունեցել է առևտրային և խաղային ավտոմատների խանութ։ Երիտասարդ Էֆրաիմին (Ֆրենկ) ծեծել են հակասեմականությունից դրդված. հոգեկան տրավմա ապրելով՝ ճարտարապետը փոխել է ազգանունը և ընտանիքով տեղափոխվել ԱՄՆ։ 17 տարեկանից Գերին ապրել է Լոս Անջելեսում։ Սկզբում կրթություն է ստացել Հարավային Կալիֆոռնիայի համալսարանում (բակալավր, 1954), ապա Հարվարդի համալսարանում (մագիստրոս, 1957)։ Աշխատել է Վ. Գրյունի, Լակմանի (ԱՄՆ), Ա. Ռեմոնդի (Ֆրանսիա) նախագծային ծրագրերում։ 1962 թվականին վերադառնում է ԱՄՆ և Լոս Անջելեսում բացում սեփական գրասենյակը։ 2014 թվականի տվյալներով՝ նրա ընկերությունը աշխարհի առաջատար ընկերություններից էր, որտեղ աշխատում էին մոտ 200 ճարտարապետներ։
1950-1960-ական թվականներին Ֆրենկ Գերին կրել է ամերիկացի նորարար ճարտարապետ Ֆրանկ Լլոյդ Ռայթի ազդեցությունը։ 1978 թվականի անդրադառնում է պոստմոդեռնիզմին՝ հետաքրքիր ձևով վերակառուցելով 1920-ականների շինություն հանդիսացող իր առանձնատունը։
Ճարտարապետություն
Գերին դեկոնստրուկտիվիզմի ամենավառ կառույցների ճարտարապետն է։ Նա է նախագծել Ֆրեդերիկ Վեյսմանի թանգարանը Մինեապոլիսում (1993), «Պարող տունը» Պրահայում (1995), Գուգենհեյմի թանգարանը Բիլբաոյում (1997), Ուոլտ Դիսնեյի անվան համերգասրահը Լոս Անջելեսում (2003)։ Սիեթլի երաժշտության թանգարանը՝ կառուցված Փոլ Ալենի պատվերով, պակաս ջերմ ընդունվեց  ։ 2007 թվականին Մասաչուսեթսի տեխնոլոգիական ինստիտուտը հայց ներկայացրեց ընդդեմ Գերիի ՝ նրան մեղադրելով 315 միլիոն դոլար արժողությամբ մասնաշենքի նախագծի ոչ որակյալ լինելու մեջ։ Համալսարանի ներկայացուցիչների խոսքերով՝ շահագործման երեք տարիների ընթացքում շենքը սկսեց ջուր ներքաշել, պատերը ծածկվեցին բորբոսով, իսկ սառցակույտերը, որոնք ընկնում էին շենքի տանիքից և պատուհանների քիվերից, վտանգավոր դարձան ինստիտուտի աշխատակիցների համար՝ հաճախ փակելով շենքի մուտքերը ։
Ինչպես խոստովանել է ինքը՝ Գերին, իր ստեղծագործություններում իշխում է ձկան շարժման լեյտմոտիվը (դա գալիս է հրեական ավանդական կերակրատեսակից՝ «գեֆիլտե ֆիշ», որ պատրաստում էր մայրը)։ Այս լեյտմոտիվը իշխում է Գերիի՝ ավելի ուշ շրջանի կառույցներում, որոնք են՝ Գուգենհայմի թանգարանը Բիլբաոյում (1991-97), Ուոքերի թանգարանը Մինեապոլիսում, 35 մետրանոց «լողացող ձուկը» Բարսելոնի օլիմպիական ավանում (1992)։ Գերին բազմիցս այցելել է Իսրայելի մայրաքաղաք Երուսաղեմ, մասնակցել երկրի մշակութային կյանքին։
Գերին ստեղծել է գեղագիտական տեսանկյունից անսովոր կառույցներ, «կոտրել է» կառույցի ամբողջականությունը։ Ֆրենկ Գերիի նախագծերը ինքնակամ են, օրինաչափությունների չենթարկվող, քմահաճ։ Նրա դեկոնստրուկտիվիզմը, ըստ էության, դեստրուկտիվիզմ է. բնորոշ են թափվող ծավալը, կոպիտ, փշրվող մակերևույթները, ավանդական ճարտարապետության՝ ուղիղ իմաստով կոտրված տարրերի օգտագործումը։
Արտաքին հղումներ
Կատեգորիա:Հարվարդի համալսարանի շրջանավարտներ Կատեգորիա:Կոլումբիայի համալսարանի դասախոսներ Կատեգորիա:Կանադացի ճարտարապետներ
Իմ հարևան Տոտորոն
Սյուժե
Իրադարձությունները տեղի են ունենում 1958 թ․ Ճապոնիայում։ Համալսարանի դասախոս Տացուո Կուսակաբեն իր երկու դուստրերի՝ Սացուկիի և Մեյի հետ տեղափոխվում է հին տուն, որպեսզի նրանք մոտիկ լինեն հիվանդանոցում գտնվող և երկարատև հիվանդությունից ապաքինվող իրենց մայրիկին՝ Յասուկոյին։ Սացուկին և Մեյը պարզում են, որ այդ հին տանը բնակվում են փոքրիկ ոգիներ՝ սոսովատարիներ, որոնք նման են փոքրիկ փոշու հատիկների և որոնց կարելի է տեսնել, երբ նրանք լուսավոր վայրից տեղափոխվում են դեպի տան մութ անկյունները։ Երբ աղջիկները արդեն հարմարվում են իրենց նոր տանը և սկսում են հայրիկի հետ միասին ծիծաղել, փոքրիկ ոգիները լքում են տունը և քամու կողմից քշվում են։ Ենթադրվում է, որ նրանք գնացին իրենց համար նոր դատարկ տուն փնտրելու։
Մի օր Մեյը խոտի մեջ նկատում է երկու ճերմակ ճագարանման ականջներ և գնում է դրանց հետևից։ Նա հայտնաբերում է երկու փոքրիկ կախարդական կենդանիների, որոնք նրան փշատների միջով հասցնում են հսկա Կամֆորա ծառի բնի մոտ։ Այնտեղ նա հանդիպում է և ընկերանում նույն կախարդական կենդանիների ավելի խոշոր տեսակի հետ, որը մի շարք բարձր ձայներ է արձակում, որոնք աղջիկը "Տոտորո" է անվանում։ Նա քնում է մեծ Տոտորոյի փորին, բայց երբ Սացուկին նրան գտնում է, նա պառկած է լինում գետնին։ Չնայած իր բոլոր ճիգերին՝ Մեյը չի կարողանում ցույց տալ Տոտորոյի ծառը իր հարազատներին։ Նրա հայրիկը հանգստացնում է նրան, ասելով որ դա "անտառի պահապանն" էր, և որ Տոտորոն կհայտնվի, երբ կցանկանա։
Մի անձրևոտ երեկո աղջիկները սպասում են իրենց հայրիկի վերադարձին և շատ անհանգստացած են մնում, երբ նրա ավտոբուսը չի գալիս։ Մինչ նրանք սպասում են, Մեյը քնում է Սացուկիի ուսերին նստած և նրանց կողքին հանկարծ հայտնվում է Տոտորոն, որին արդեն առաջին անգամ կարողանում է տեսնել նաև Սացուկին։ Աղջիկը նրան իր հոր համար նախատեսված անձրևանոցն է առաջարկում, որովհետև Տոտորոն միայն մեկ տերևով է պաշտպանվում անձրևից։ Տոտորոն գոհ է մնում թե՛ անձրևանոցից և թե՛ դրա վրա ընկնող անձրևի կաթիլների ձայնից։ Նա էլ իր հերթին Սացուկիին նվիրում է մի բուռ ընկույզ և սերմեր։ Շուտով նրանց մոտենում է մի հսկա ավտոբուսանման կատու, և Տոտորոն նստում է դրա մեջ՝ իր հետ վերցնելով անձրևանոցը։ Քիչ անց աղջիկների հայրիկի ավտոբուսը ժամանում է։
Աղջիկները ցանում են սերմերը։ Մի քանի օր հետո նրանք արթնանում են գիշերվա կեսին և հայտնաբերում են իրենց ցանած սերմերի շուրջը ծիսակատարություն հիշացնող պար պարող Տոտորոյին և նրա երկու փոքրիկ կոլլեգաներին։ Երեխաները միանում են նրանց և պարի ընթացքում սերմերը ծաղկում են և աստիճանաբար վերածվում մի հսկա ծառի։ Տոտորոն վերցնում է իր փոքրիկ կոլլեգաներին և աղջիկներին ու նրանք միասին ճանապարհ են ընկնում կախարդական հոլի վրա նստած։ Առավոտյան, երբ աղջիկները արթնանում են, ծառը այնտեղ չի լինում, բայց սերմերը իրոք ծիլեր են տալիս։
Մեյի անհետացումը անհանգստացնում է Սացուկիին և իրենց հարևաններին, և բոլորը սկսում են փնտրել աղջկան։ Սացուկին վերադառնում է Կամֆորա ծառի մոտ և խնդրում է, որ Տոտորոն իրեն օգնի։ Ուրախանալով, որ կարող է օգնել Սացուկիին, Տոտորոն կանչում է Կատվաբուսին, որը աղջկան հասցնում է ուղիղ այնտեղ, ուր նստած է լինում Մեյը։ Աղջկան գտնելուց հետո Կատվաբուսը նրանց հասցնում է հիվանդանոց, որտեղ նրանք գաղտնի ականջ են դնում իրենց ծնողների խոսակցությանը և իմանում, որ մայրիկին հիվանդանոցում սպասվածից երկար պահել էին սովորական մրսածության պատճառով, և որ ոչ մի լուրջ բան նրա հետ չէր պատահել։ Աղջիկները կամաց լքում են ծնողներին՝ պատուհանագոգին թողնելով եգիպտացորենի կանթը, որը հետո գտնում են ծնողները, և Կատվաբուսով վերադառնում են տուն։ Լքելով նրանց՝ Կատվաբուսը անհետանում է տեսադաշտից։
Ֆիլմի վերջում երևում է, որ Մեյի և Սացուկիի մայրիկը վերադառնում է տուն, որ աղջիկները խաղում են ուրիշ երեխաների հետ և որ այդ ամենին անտեսանելի մնալով հետևում է Տոտորոն՝ ծառի գագաթին նստած։
Արտաքին հղումներ
Կատեգորիա:Անիմեներ այբբենական կարգով Կատեգորիա:Ճապոներեն ֆիլմեր Կատեգորիա:1988 ֆիլմեր Կատեգորիա:Հայաո Միյաձակիի ֆիլմեր Կատեգորիա:Ճապոնական ֆիլմեր Կատեգորիա:Ֆիլմեր ընտանիքի մասին Կատեգորիա:Ֆանտաստիկ ֆիլմեր Կատեգորիա:Ֆենտեզի մուլտֆիլմեր Կատեգորիա:Լիամետրաժ անիմացիոն ֆիլմեր Կատեգորիա:Walt Disney Pictures ֆիլմեր
Էլեկտրական հաղորդիչներ
Ֆիզիկայում և էլեկտրատեխնիկայում հաղորդիչը նյութի  տեսակ  կամ օբյեկտ է, որը թույլ է տալիս լիցքի հոսքը (էլեկտրական հոսանքը) մեկ կամ մի քանի ուղղություններով։ Մետաղից պատրաստված նյութերը սովորական էլեկտրական հաղորդիչներ են։ Էլեկտրական հոսանքը առաջանում է բացասական լիցքավորված էլեկտրոնների (մետաղներում և համաձուլվածքներում), դրական լիցքավորված խոռոչների (կիսահաղորդիչներում) և որոշ դեպքերում դրական կամ բացասական իոնների հոսքից(Էլեկտրոլիտներում)։ Նյութի պլազմային վիճակում հոսանքակիրները ազատ էլեկտրոններն են և իոնները։